
LIETUVOS RESPUBLIKOS SEIMO
EKONOMIKOS KOMITETAS

PAGRINDINIO KOMITETO PAPILDOMA IŠVADA
DĖL LIETUVOS RESPUBLIKOS INVESTICIJŲ ĮSTATYMO NR. VIII-1312
1, 2, 10, 156, 157 IR 158 STRAIPSNIŲ PAKEITIMO ĮSTATYMO PROJEKTO NR. XVP-94(2)

2025-03-26 Nr. 108-P-17
Vilnius


1. Komiteto posėdyje dalyvavo: Komiteto pirmininkas Saulius Bucevičius, Komiteto pirmininko pavaduotoja Bitutė Vėsaitė, Komiteto nariai Zigmantas Balčytis, Ilona Gelažnikienė, Robertas Kaunas, Dainius Kreivys, Tadas Sadauskis; Andrius Bagdonas, Viktoras Fiodorovas, Aušrinė Norkienė, Jekaterina Rojaka (prisijungę nuotoliniu būdu).
Komiteto biuro patarėja, atliekanti biuro vedėjo funkcijas Raimonda Danė, Komiteto biuro patarėjai Rasa Ona Duburaitė, Laura Jasiukėnienė, Irina Jurkšuvienė, Rima Petkūnienė, Darius Šaltmeris, Komiteto biuro padėjėja Zita Jodkonienė.
[bookmark: _GoBack]Kviestieji asmenys: Lietuvos Respublikos ekonomikos ir inovacijų ministerijos viceministras Marius Stasiukaitis, Investuok Lietuvoje, VšĮ Projektų valdymo departamento direktorius Tadas Jagminas. 
2. Seimo kanceliarijos Teisės departamento išvados ir kitų ekspertų pasiūlymai: 

	1.
	Seimo kanceliarijos Teisės departamentas 
2025-03-20
	5
	2
	
	
	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, siūlytume projekto 5 straipsnio 2 dalimi dėstomo keičiamo įstatymo 157 straipsnio 22 dalies antrame sakinyje esančią formuluotę „ir (arba) jį pagrindžiančių dokumentų“ keisti formuluote „ir jį pagrindžiančių dokumentų (jei tokie dokumentai galimi)“.
	Pritarti
	Pritarti Seimo Teisės departamento siūlomai projekto 5 straipsnio 2 dalimi dėstomo keičiamo įstatymo 157 straipsnio 22 dalies formuluotei, nes tokio turinio formuluotei jau buvo pritarta Komitete (turinys nesikeičia, tik patikslinama formuluotė): 
„22. Investuotojas, atsiradus šio straipsnio 21 dalies 1–3 punktuose nurodytoms išimtinėms aplinkybėms, ne vėliau kaip per 30 darbo dienų nuo šių aplinkybių atsiradimo dienos gali pateikti Lietuvos Respublikos Vyriausybės įgaliotai institucijai (toliau – koordinatorius) motyvuotą prašymą dėl šio įstatymo 2 straipsnio 25 dalyje nurodyto termino pratęsimo, kartu pateikdamas prašymą pagrindžiančius dokumentus, jeigu tokie galimi. Koordinatorius ne vėliau kaip per 10 darbo dienų nuo prašymo ir jį pagrindžiančių dokumentų (jei tokie dokumentai galimi) gavimo dienos įvertinęs, kad investuotojas pateiktame prašyme pagrindė išimtinių aplinkybių buvimą, priima sprendimą dėl stambaus projekto investicijų sutarties keitimo ir konkretaus termino, kuris būtinas šio įstatymo 2 straipsnio 25 dalyje nurodytiems įsipareigojimams įgyvendinti, nustatymo.“

Balsavimo rezultatai: pritarti bendru sutarimu. 



3. Subjektų, turinčių įstatymų leidybos iniciatyvos teisę, pasiūlymai: nėra.


Komiteto pirmininkas																Saulius Bucevičius







Komiteto biuro patarėja Laura Jasiukėnienė

